Diari Oficial de la Generalitat Valenciana


Sumari del DOGV 6248, del 19-04-2010 (2010/4209)

ORDE 26/2010, de 8 d'abril, de la Conselleria d'Educació, per la qual es concedix una ajuda als estudiants que han obtingut Premi Extraordinari de Batxillerat corresponent al curs 2008-2009.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6248

Data del DOGV
:   19-04-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/4209


Data del document
:   08-04-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * alumne
    * ensenyament secundari
    * premi cultural

ORDE 26/2010, de 8 d'abril, de la Conselleria d'Educació, per la qual es concedix una ajuda als estudiants que han obtingut Premi Extraordinari de Batxillerat corresponent al curs 2008-2009. [2010/4209]  
L'Orde de 30 de juny de 2009, de la Conselleria d'Educació (DOCV núm. 6058, de 16 de juliol de 2009), va convocar per a la Comunitat Valenciana els Premis Extraordinaris de Batxillerat, corresponents al curs 2008-2009.  
Realitzades les proves corresponents d'acord amb les instruccions que conté l'orde esmentada anteriorment, i publicada la relació d'estudiants que han obtingut premi extraordinari, mitjançant la Resolució de 18 novembre de 2009, de la Direcció General d'Ordenació i Centres Docents de la Conselleria d'Educació (DOCV núm. 6151, de 24 de novembre de 2009).  
Desitjant distingir els estudiants que han realitzat amb major brillantor els seus estudis de batxillerat, la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31 de desembre de 2009), preveu en la línia T3149000, la subvenció de 15240 euros, per als estudiants que han obtingut Premi Extraordinari de Batxillerat.  
Vistos el Decret Legislatiu de 26 de juny de 1991, del Consell de la Generalitat, pel qual s'aprova el Text refòs de la llei d'hisenda pública, de la Generalitat Valenciana; la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Per tot això, vista la proposta del director general d'Ordenació i Centres Docents de la Conselleria d'Educació, de data 30 de març de 2010, de conformitat amb esta, i fent ús de les atribucions conferides per l'article 28 de la Llei 5/1983, de 30 de desembre, del Consell,  
ORDENE  
Primer  
L'import global màxim destinat als Premis Extraordinaris de Batxillerat de la Comunitat Valenciana, corresponents al curs acadèmic 2008-2009, puja a la quantitat de 15.730 euros. El pagament de la present subvenció es farà amb càrrec a l'aplicació pressupostària 28.00.91.990.58.5, línia de subvenció T3149000, del Pressupost de la Generalitat per a l'exercici 2010.  
Segon  
Cada un dels estudiants que han obtingut el Premi Extraordinari de Batxillerat, corresponent al curs 2008-2009, rebrà una ajuda de 582,59 euros, que serà abonada mitjançant domiciliació bancària en el compte que els estudiants indiquen.  
Tercer  
Tenen dret a percebre esta ajuda, els estudiants mencionats en la Resolució de 18 novembre de 2009, de la Direcció General d'Ordenació i Centres Docents de la Conselleria d'Educació, per la qual s'adjudiquen 27 Premis Extraordinaris de Batxillerat corresponents al curs 2008-2009.  
Els beneficiaris de les ajudes queden subjectes al que disposa l'article 14 de la Llei 38/2003, de 17 de novembre, General de Subvencions, i el RD 87/2006, en el que siga aplicable.  
Quart  
Els crèdits que es consignen tindran caràcter de màxim. Si, com a conseqüència de transferències de fons, s'incrementen estos crèdits, es farà constar el dit increment en la corresponent publicació en el Diari Oficial de la Comunitat Valenciana.  
DISPOSICIÓ ADDICIONAL  
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques; la present convocatòria no necessita que es notifique a la Comissió Europea, ja que no reunix tots els requisits de l'apartat 1 de l'article 107 del Tractat de Funcionament de la Unió Europea (TFUE). Els seus destinataris no tenen la condició d'empresa a què es reporte avantatge econòmic, ja que es tracta de persones físiques que no exercixen cap activitat econòmica, no existint falsejament de la competència al no afectar els intercanvis comercials.  
DISPOSICIÓ FINAL  
La present orde produirà efectes l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació, en el termini d'un mes a comptar de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada.  
València, 8 d'abril de 2010  
El conseller d'Educació,  
ALEJANDRO FONT DE MORA TURÓN